**Zalaszentgrót Város Önkormányzata Képviselő-testületének**

**18/2016. (X. 28.) önkormányzati rendelete**

**a közterületek használatáról szóló 8/2014. (III. 28.) önkormányzati rendelet módosításáról**

Zalaszentgrót Város Önkormányzatának Képviselő-testülete az Alaptörvény 32. cikk (2) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 42. § 1. pontjában meghatározott feladatkörében eljárva a közterületek használatáról szóló 8/2014. (III. 28.) önkormányzati rendelet módosításáról a következőket rendeli el.

**1. §**

Zalaszentgrót Város Önkormányzata Képviselő-testületének a közterületek használatáról szóló 8/2014. (III. 28.) önkormányzati rendelete (a továbbiakban: Rendelet) 3. § k) pontja helyébe a következő rendelkezés lép:

3. §

k) turisztikailag kiemelt területek: Zalaszentgrót Város Önkormányzata (a továbbiakban: Önkormányzat) tulajdonában lévő alábbi ingatlanok:

ka) Templom tér (Zalaszentgrót 250/1 hrsz.)

kb) Hősök ligete (Zalaszentgrót 250/2 hrsz.)

kc) Szent István tér (Zalaszentgrót 351/8 hrsz.)

kd) Kisszentgróti Romtorony és környezete (Zalaszentgrót 1018 hrsz.)

**2. §**

(1) A Rendelet 6. § 2) pontja helyébe a következő rendelkezés lép:

6. §

2) tüzelőanyag, bútor, lakásfelszerelési cikk közterületi tárolásához,

(2) A Rendelet 6. § 3) pontja helyébe a következő rendelkezés lép:

6. §

3) építőanyag, törmelék, konténer közterületi tárolásához,

(3) A Rendelet 6. § 4) pontja helyébe a következő rendelkezés lép:

6. §

4) építési, felújítási munkálatokkal kapcsolatos állvány közterületi felállításához, építési munkaterület lehatárolásához,

**3. §**

A Rendelet 7. § 1) pontja helyébe a következő rendelkezés lép:

7. §

1. tüzelőanyag, bútor, lakásfelszerelési cikk, építési, felújítási munkálatokkal kapcsolatos állvány, építőanyag, törmelék elhelyezéséhez, építési munkaterület lehatárolásához, konténer tárolásához, amennyiben a közterület-használat az egy hét időtartamot nem haladja meg,

**4. §**

A Rendelet 9. §-a helyébe a következő rendelkezések lépnek:

9. §

1. A közterületek filmforgatási célú használatának eljárási szabályaira és a használati díjakra a mozgóképről szóló 2004. évi II. törvény (a továbbiakban: Mgtv.), a végrehajtási rendelete, valamint az e §-ban foglalt rendelkezések irányadók.
2. A filmforgatási célú közterület-használattal összefüggő, Mgtv-ben meghatározott képviselő-testületi hatásköröket a polgármester gyakorolja.
3. A filmforgatási célú közterület-használattal kapcsolatban turisztikailag kiemelt területeknek az e rendelet 3. § k) pontjában meghatározott ingatlanok minősülnek.
4. A forgatást akadályozó, de a kérelmezőnek fel nem róható, valamint a rendkívüli természeti események esetén a közterület-használati engedélyt olyan időtartamban kell meghosszabbítani és a közterület-használatot engedélyezni, ameddig a filmforgatás akadályozott volt. A közterület használatot ilyen esemény esetén az akadály elhárulása, természeti esemény esetén az esetleges kárelhárítás és helyreállítás után haladéktalanul újra biztosítani kell.
5. A filmforgatás során a szomszédos lakóingatlanok gyalogos vagy gépkocsival történő megközelítését a közterület-használó köteles folyamatosan biztosítani. E kötelezettséget nem tartalmazó hatósági szerződés nem hagyható jóvá.
6. Ha az Mgtv. szerinti hatósági szerződés megküldésének időpontjában a közterületre vonatkozóan érvényes közterület-használati szerződés van hatályban, a közterület-használat jóváhagyását meg kell tagadni.
7. A közterület használó köteles a hatósági szerződés megszűnése, vagy annak visszavonása esetén a közterület eredeti állapotát saját költségén helyreállítani.

**5. §**

A Rendelet 10. § (2) bekezdésében, 13. § (3) bekezdésében, 14. § (2) bekezdésében, 17. § (7) bekezdésében, valamint 2. számú mellékletében szereplő „számú” szövegrész hatályát veszti.

**6. §**

A Rendelet 1. számú melléklete helyébe e rendelet 1. melléklete lép.

**7. §**

E rendelet a kihirdetését követő napon lép hatályba és a hatályba lépését követő napon hatályát veszti.

**Baracskai József**  **Dr. Simon Beáta**

polgármester jegyző

A rendelet 2016. október 28. napján kihirdetésre került.

**Dr. Simon Beáta**

jegyző

1. melléklet

Zalaszentgrót Város Önkormányzata Képviselő-testületének a közterületek használatáról szóló 8/2014. (III. 28.) önkormányzati rendeletének módosításáról szóló

18/2016. (X. 28.) önkormányzati rendeletéhez

1. melléklet

*a közterületek használatáról szóló 8/2014. (III. 28.) önkormányzati rendelethez*

***Közterület használati díjak***

|  |  |  |
| --- | --- | --- |
|  | **Közterület-használat célja** | **Használati díj** |
| 1. | Hirdető berendezés, hirdetmény elhelyezése | **1.314,-** Ft/m2/hó |
| 2. | Üzlet homlokzatával érintkező közterületen történő árubemutatás, önálló árubemutató vitrin, állvány elhelyezése | **1.314,-** Ft/m2/hó |
| 3. | Tüzelőanyag, bútor, lakásfelszerelési cikk közterületi tárolása | **40,-** Ft/m2/nap |
| 4. | Építőanyag, törmelék, konténer közterületi tárolása | **40,-** Ft/m2/nap |
| 5. | Építési, felújítási munkálatokkal kapcsolatos állvány közterületi felállítása, építési munkaterület lehatárolása | **40,-** Ft/m2/nap |
| 6. | Mozgóbolti árusítás | **700,-** Ft/hét |
| 7. | Mozgóárusítás | **500,-** Ft/alkalom |
| 8. | Alkalmi, ünnepeket megelőző, valamint rendezvényekhez kapcsolódó árusítás | **520,-** Ft/m2/nap |
| 9. | Vándorcirkuszi tevékenység folytatása | **150,-** Ft/m2/nap |
| 10. | Úttesten kívüli, 48 órát meghaladó folyamatos gépjárműtárolás | **630,-** Ft/m2/hó |
| 11. | Közúti közlekedésre alkalmatlan jármű 30 napot meghaladó tárolása | **1.200,-** Ft/m2/nap |
| 12. | Vendéglátóipari előkert, kerthelyiség, illetve terasz kialakítása | **790,-** Ft/m2/hó |
| 13. | Alkalmi jellegű vendéglátás | **77,-** Ft/m2/nap |
| 14. | Fülke, bódé, pavilon elhelyezése | **1.314,-** Ft/m2/hó |
| 15. | Családi eseményhez kapcsolódó közterület-használat | **20,-** Ft/m2/nap |

**A díjak az ÁFÁ-t nem tartalmazzák.**